Declaración do Río de Xaneiro en Matemáticas

O 6 de maio de 1992, no Río de Xaneiro, durante a celebración do 40 aniversario do Instituto de Matemáticas Puras e Aplicadas, Jacques-Louis Lions, presidente da Unión Matemática Internacional, declarou en nome da Unión que o ano 2000 sería o Ano Mundial das Matemáticas.

O Ano Mundial das Matemáticas foi establecido baixo o patrocinio da UNESCO, anunciado polo director xeral Federico Mayor, da Academia das Ciencias do Terceiro Mundo, grazas a Abdus Salam e Carlos Chagas, que participaron na declaración do Río de Xaneiro, o Ministerio de Investigación e Espazo francés, representado por Hubert Curien, a Academia Brasileira de Ciencias, representada por Israel Vargas, e o conselleiro federal suízo, Flavio Cotti, no próximo Congreso Internacional de Matemáticos de 1994, celebrado en Zúric en agosto de 1994.

 Obxectivos 
A declaración de Río de Xaneiro establece tres obxectivos:Aguadé, Jaume. «La declaración de Río y el año matemático mundial». La Vanguardia, 30 de xaneiro de 1993.

 Os grandes retos do século XXI 
Durante a súa conferencia en París no Congreso Internacional de Matemáticos de 1900, David Hilbert enumerou unha serie dos principais problemas que o século que terminaba debía afrontar.

A Sociedade Estadounidense de Matemáticas suxeriu en 1990, na última Asemblea Xeral da Unión Matemática Internacional en Kobe, Xapón, que matemáticos de primeiro nivel, para estar representados dentro do Comité Cambio de Século, organizaran os esforzos para albiscar cales serían os grandes desafíos do ano 2000. Este Comité foi presidido por Jacob Palis, Secretario da Unión Matemática Internacional.

 Matemáticas, claves para o Desenvolvemento 
As Matemáticas Puras e Aplicadas son unha das principais chaves para a comprensión do mundo e do seu desenvolvemento.

Por iso é fundamental que os países membros da UNESCO poidan alcanzar gradualmente un nivel que lles permita o seu ingreso na Unión Matemática Internacional, que naquela altura tiña 50 nacións membros. Polo tanto, o segundo obxectivo da Declaración de Río de Xaneiro é que a maioría dos países membros da UNESCO alcancen ese nivel a finais de século.

Isto implica grandes esforzos adicionais nos campos da Educación, da Capacitación e do acceso á Información Científica.A declaración detallaba que era "un punto moi sensible para os países que enfréntanse a dificultades para contar con recursos monetarios".

Tales esforzos, que xa foron amplamente realizados, serían confirmados e planteados polas dúas comisións principais da Unión Matemática Internacional: a Comisión Internacional de Instrución Matemática, que está presidida por Miguel de Guzmán de Madrid e cuxo Secretario é Mogens Niss de Dinamarca, e a Comisión de Desenvolvemento e Intercambio, que está presidida por Mudumbai Seshachalu Narasimhan de Bombay e cuxo Secretario é Pierre Bérard de Grenoble, Francia. Ambas comisións están vinculadas á UNESCO, que estivo representada en Río de Xaneiro por Angelo Marzollo, responsable de matemáticas.

 A imaxe das matemáticas 
A Declaración de Río de Xaneiro establece como terceiro obxectivo, tamén de grande importancia, unha presenza sistemática das matemáticas na "Sociedade da Información" grazas a exemplos e aplicacións cientificamente exactas e abertas ao maior número posible.

Iso desenvolverase en relación con tales esforzos que xa foron realizados por moitos países que son membros da Unión Matemática Internacional. A declaración de Río de Xaneiro sobre as Matemáticas, anunciando o Ano Matemático Mundial 2000, foi cálidamente apoiada non só por todos os matemáticos presentes en Río e que viñan de todos os continentes, e por suposto moitos dos máis eminentes matemáticos brasileiros, senón tamén por profesores doutras materias, e especialmente por Carlos Chagas, ex Presidente da Academia Pontificia de Ciencias.

 Notas 

Categoría:Unión Matemática Internacional
Categoría:1992